หนูเรียนอยู่เมืองนอกค่ะ ประมานเดือน11วันที่ 1ของปีนี้ กลับไปไทยประมาน2อาทิตย์ ระหว่างที่กลับไปไทยเหมือนโดน แมกงกัด เป็นคนแพ้ง่ายอยู่แล้วอะคะ พอโดนกัดก้เหมือนจะเป็น ตุ่มแดงคันๆ ตามจุดที่โดนกัด(ส่วยใหญ่เป็นขา เพราะใส่ขาสั้นบ่อย) แต่ก็ไม่ได้ไม่สบาย ไม่เหนื่อยล้าอะไร ก่อนกลับเมืองนอกหนู สังเกตุเห็น ตรงแขนมี bulls eye rash ตุ่มนึง แต่ไม่กี่วันมันก้จางหายไปแล้วอะคะ เลยไม่ได้คิดอะไรตอนนี้ผ่านมาน่าจะเดือนนิดๆ ไม่ได้ป่วย หรือมีไข้อะไร แต่ พึ่งได้อ่านบทความเกี่ยวกับ lyme diseaseเลยกลัวขึ้นมา หนูกิน amoxillin ตอนนี้ทันไหมคะ หรือหนูควรทำยังไงดี
สวัสดีครับ Juthatip Sangtongpraโรคไลม์ นั้น เป็นโรคที่ติดต่อผ่านการถูกเห็บกัด ซึ่งตามสถิติมักเป็นเห็บกวาง แต่อาจพบในสัตว์เลี้ยงลูกด้วยนมชนิดอื่นๆได้เช่นกันถึงตอนนี้ ประเทศไทยยังไม่มีรายงานการระบาดของเชื้อโรคไลม์ แต่อย่างใด และประเทศที่พบการระบาดมากนั้นได้แก่ อเมริกา ยุโรป และ ออสเตรเลียเพราะฉะนั้น หากโดนแมลงกัดที่เมืองไทย จึงไม่น่าก่อให้เกิดโรคนี้ได้ครับ นอกจากนี้ หากเป็น Bull's eye lesion จริง ผื่นแดงมักจะขยายวงกว้างออกไปเรื่อยๆอย่างช้าๆ ตามการกระจายของเชื้อ และไม่น่าจะหายไปเองเฉยๆ จึงยิ่งไม่เหมือนโรคนี้ครับดังนั้น หากยังไม่มีอาการอื่นๆ จึงไม่มีความจำเป็นต้องใช้ยาปฏิชีวนะใดๆครับ เพราะไม่ได้มีความเสี่ยงของโรคไลม์ครับ แต่หากยังมีผื่นแพ้คันเรื้อรัง แนะนำให้พบแพทย์ด้านผิวหนังจะดีกว่าครับ เพื่อให้คุณวินิจฉัยและจ่ายยาทาที่เหมาะสมให้ครับ